B4-0212, 0240, 0269, 0277, 0284 ja 0295/95

Päätöslauselma Mochovce-projektista

Euroopan parlamentti,

A. tietoisena Euroopan unionin rahoitushankkeista (Euratom, Euroopan jälleenrakennus- ja kehityspankki ja Euroopan investointipankki) Slovakian ydinvoimalan loppuunsaattamiseksi Mochovcessa;

B. huomioiden energia-asioita ja tutkimusta käsittelevän valiokuntansa kannan Mochovcen suhteen sekä ympäristövaliokunnan puheenjohtajan valiokunnan puolesta lähettämän kirjeen Euroopan jälleenrakennus- ja kehityspankille ja komissiolle;

C. tietoisena Euroopan jälleenrakennus- ja kehityspankin vahvistamista ehdoista luoton myöntämisen suhteen;

D. viitaten erityisesti julkisen kuulemisen epäonnistumiseen koskien turvallisuusnäkökohtia; käsittely on säädettyjen ehtojen mukaan pakollinen, mikäli aiotaan myöntää luottoa;

E. ottaen huomioon voimalan katastrofaaliset turvallisuusolosuhteet (ei eristystä, täysin ruostuneet materiaalit, tehottomat varokeinot tulipalon varalta jne.), joita ei voida edes länsimaista teknologiaa käyttäen tarpeeksi parantaa;

F. ottaen huomioon, että VVER-440/V-213-tyyppisen reaktorin parantamista ei ole koskaan testattu missään ja että Saksan viranomaiset päättivät tätä vastaan Greifswaldin ydinvoimalan tapauksessa vaarallisuuden perusteella ja koska se ei olisi taloudellista;

G. tietoisena tieteellisestä keskustelusta, jota hallitsevat vakavat epäilykset yhdistetyn venäläisen ja länsimaisen turvallisuusteknologian menestyksekkäästä toiminnasta;

H. ottaen huomioon, etteivät luotonottajat eivätkä projektiin osallistuvat ranskalaiset ja saksalaiset yritykset ole asianmukaisesti vastanneet niin julkisen osallistumisen vaatimuksiin kuin yksityiskohtaisen tiedottamisen vaatimuksiinkaan;

I. huomauttaen, että Euroopan jälleenrakennus- ja kehityspankki pitää tämän luottovaatimuksen toimimista sujuvasti testinä sadalle muulle vastaavanlaiselle projektille Keski- ja Etelä-Euroopan maissa ja että jo nyt, suunnitteluvaiheessaan, tämä «kokeiluprojekti» osoittaa vastuuttomia heikkouksia;

J. huomauttaen, että ei voida olla varmoja siitä, että projektia varten ennakoidut 1,3 miljardia DM riittävät luomaan länsimaisten turvallisuusvaatimusten mukaiset olosuhteet Mochovceen,

K. huomauttaen, että ei ole välttämätöntä lainkaan alkaa käyttää Mochovcen ydinvoimalaa, koska Slovakian tasavallan energiantarve voidaan helposti ja paljon ekologisemmalla tavalla kattaa muilla keinoilla, nimittäin edistämällä energiatehokkuutta;

L. ottaen huomioon, että Itävallan EU-kansalaiset ovat keränneet yli 700 000 nimikirjoitusta projektia vastaan ja että Itävallan hallitus on virallisesti ilmaissut täyden vastustuksensa hanketta kohtaan;

Euroopan parlamentti,

1. Vaatii komissiota ja Euroopan jälleenrakennus- ja kehityspankkia tekemään julkiseksi kaikki Mochovcea koskevat asiakirjat, mukaanlukien taloutta, ympäristöä ja turvallisuutta koskevat tutkimukset sekä kustannussuunnitelman;

2. Huomauttaa, että parlamentin tutkimusta, teknologista kehittämistä ja energia-asioita käsittelevä valiokunta, ympäristövaliokunta ja talousarvion valvontavaliokunta järjestävät julkisen kuulemisen 1. maaliskuuta 1995;

3. Pyytää, ettei Euroopan jälleenrakennus- ja kehityspankkki myönnä Mochovcen ydinvomalan valmistumiseen tarkoitettuja määrärahoja kunnes turvallisuusnäkökohtien suhteen on tyydyttävällä tavalla päästy ratkaisuun ja pyytää komissiota, Euroopan jälleenrakennus- ja kehityspankkia sekä Euroopan investointipankkia lykkäämään päätöstään;

4. Ilmaisee lujan vakaumuksensa, että turvallisuus ei ole kaupan olevan asia ja että missään tapauksessa ei tulisi harkita eurooppalaisten turvallisuusvaatimusten alentamista, varsinkaan uusissa Euroopassa sponsoroiduissa projekteissa;

5. Pyytää lähettämään tätä erityistä tarkoitusta varten lähetystön Mochovceen ja sen seurauksena laatimaan parlamentin täysistunnolle;

6. Neuvoo puhemiestä toimittamaan tämän päätöslauselman komissiolle, neuvostolle, jäsenvaltioiden hallituksille, Euroopan jälleenrakennus- ja kehityspankille, Euroopan investointipankille sekä näiden kahden pankin hallituksiin kuuluville unionin jäsenille.